****

**ΔΙΑΧΕΙΡΙΣΗ ΑΠΟΡΡΙΜΜΑΤΩΝ ΔΥΤΙΚΗΣ ΜΑΚΕΔΟΝΙΑΣ Α.Ε.**

**ΔΙΕΥΘΥΝΣΗ:** 6Ο χλμ Κοζάνης-Πτολεμαϊδας  **Τ.Θ.**155 501 00 Κοζάνη

**ΤΗΛ.:** 24610 45531 **FAX:** 24610 45532 **E -mail:** diadyma@hol.gr

**09-01-2012**

**ΑΝΑΚΟΙΝΩΣΗ**

***Κίνδυνος πρόκλησης πυρκαγιάς από τις στάχτες στους κάδους απορριμμάτων***

 Παρακαλούνται οι πολίτες σε όλη την Περιφέρεια της Δυτικής Μακεδονίας και ιδιαίτερα σε αγροτικές περιοχές, που κάνουν χρήση για τη θέρμανση των σπιτιών τους καυσόξυλα ή πέλετ, να μην πετούν τις στάχτες στους κάδους απορριμμάτων, καθώς υπάρχει σοβαρός κίνδυνος πρόκλησης πυρκαγιάς τόσο στον μηχανικό εξοπλισμό αποκομιδής και μεταφόρτωσης των απορριμμάτων όσο και στο χώρο υγειονομικής ταφής (Χ.Υ.Τ.Α.).

 Οι πολίτες που χρησιμοποιούν καυσόξυλα ή πέλετ παρακαλούνται να μεριμνούν ώστε:

1. οι στάχτες να παραμένουν για 4 μέρες σε ανοικτό χώρο στην ύπαιθρο προκειμένου να σβήσουν εντελώς πριν απορριφθούν σε κάδο απορριμμάτων.

2. όπου είναι δυνατόν, οι στάχτες θα πρέπει να διαστρώνονται σε κήπους ή αγρούς.

 Η αμέλεια μερικών συμπολιτών μέχρι στιγμής έχει προκαλέσει πυρκαγιά σε κάδους απορριμμάτων αλλά και σε φορτηγά μεταφοράς των απορριμμάτων προς τον χώρο υγειονομικής ταφής.

 Για την αποφυγή μελλοντικών προβλημάτων και καταστροφών είναι απαραίτητη η κατανόηση της κατάστασης και η συνεργασία όλων.

Εκ της Διευθύνσεως

ΔΙ.Α.ΔΥ.ΜΑ. Α.Ε.